Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19), članka 76. Zakona o sportu ("Narodne novine" broj: 71/06, 150/08, 124/10, 124/11, 86/12, 94/13, 85/1, 19/16, 98/19, 47/20 i 77/20)  i članka 30. Statuta Općine Privlaka („Službeni glasnik Zadarske županije“, broj 05/18, 07/21) Općinsko vijeće Općine Privlaka na svojoj 5. sjednici održanoj dana 15. prosinca 2021. godine donosi

**Program javnih potreba u** **sportu u 2022. godini**

**Članak 1.**

Programom javnih potreba u sportu  utvrđuju se aktivnosti, poslovi i djelatnosti od značaja za Općinu Privlaka, a u svezi sa:

* poticanjem i promicanjem sporta
* provođenjem sportskih aktivnosti
* djelovanje sportskih udruga na području Općine Privlaka
* sportsko rekreacijskom aktivnošću građana, kao i drugim sportskim aktivnostima koje su u funkciji unapređenja i čuvanja zdravlja i postizanja psihofizičke sposobnosti pučanstva.

**Članak 2.**

Sredstva za program javnih potreba u području sporta u Proračunu Općine Privlaka za 2022. godinu predviđena su u ukupnom iznosu od 425.000,00 kn.

**Članak 3.**

Raspored sredstava programa javnih potreba u sportu koja će se dodijeliti korisnicima/udrugama u iznosu od 425.000,00 kn provest će se temeljem javnog natječaja koji će biti raspisan tokom 2022. godine sukladno Pravilniku o financiranju javnih potreba Općine Privlaka.

**Članak 4.**

Ovaj Program stupa na snagu osmi dan od dana objave u „Službenom glasniku Zadarske županije“, a primjenjuje se od 1. siječnja 2022. godine.

OPĆINSKO VIJEĆE

Predsjednik

Nikica Begonja

KLASA: 620-01/21-03/03

URBROJ: 2198/28-01-21-2